Шигырь өчен дә автомобиль бирәләр?!

	Татарстан Язучылар берлегеннән Уфага барырга тәкъдим булгач, берсүзсез ризалаштым. Уфа бит ул! Аннары юлдашлар да һәрберсе – шәхес.
Шулай итеп, без Рәмис Аймәт җитәкчелегендә Рифат Җамал, Эльмира Шәрифуллина, Фәйрүзә Мөслимова, Гөлнур Корбановадан торган бер төркем, Уфага карап, юлга кузгалдык. Чаллыдан безгә тагын Факил Сафин, Әлфия Ситдыйкова, Айгөл Әхмәтгалиева һәм Роберт Сәләхиев тә кушылды. 	 Алар белән узган юл, озын булса да, күңелле булыр дип уйладым. Тик менә Уфага кадәр җир сала шигырь тыңлар өчен генә баруыбызны белгәч, борыннар бераз салынды. Без бит тамашачы түгел, ә башлыча чыгыш ясаучы булып йөрергә, үзебез тыңлаучыны авызга каратырга гадәтләнгән. Шигырьне изге итеп санасак та: «Бер шуның өчен генә барабызмы?!» – диештек. Юл газабы – гүр газабы. Җитмәсә, ике башкала арасы да шактый ерак. Ләкин болай уйлап бик нык ялгышканбыз булып чыкты. Кайтканда, без бөтенләй башка хисләр диңгезендә идек. Дөресрәге, фикеребез 180 градуска әйләнде дә куйды.  «Уфаларга баруларым гелсирин өчен генә» (глицерин) дип җырлаганнар безнең әбиләр. Ә без «гел шигырь өчен генә» дип үзгәрттек, рифмасы кызык бит. 
	Йолдыз ШӘРӘПОВА	
Шәһри Казан

	№ --- | 25.01.2019	


